title: Provincia de Teruel
text: Teruel (en catalán Província de Terol) ye una provincia situata a o sud d'a Comunidat Autonoma d'Aragón, con capital en a ciudat de Teruel. A suya superficie ye de 14.809 km², y a suya población ye de 141.091 habitants (2003), d'os qualos a quatrena parti viven en a capital. A suya densidat de población ye de 9,53 hab./km². Tien 236 municipios, d'os qualos a metat son lugars de menos de 200 habitants.
  
  De cheografía monteriza, o suyo clima ye un d'os más duros d'Europa por a suya sequera y por as diferencias termals de 20 graus en pocas horas en bellas epocas de l'anyo. En a capital os records de temperatura son de 39º (3 de chulio de 1994) y -19º (26 d'aviento de 2001).
  
  A suya economía s'alazeta prencipalment en o cautivo de cerials y en o turismo. En o sector industrial no ha tenito un desembolique industrial completo. En tien dos estacions d'esquí: Chabalambre y Valdelinars, as dos en as sierras de Chabalambre y Gúdar a o sud d'a provincia.
  
  Como reyación a la despoblación y a o baixo desembolique economico, existe un movimiento ciudadán clamato Teruel Existe ta esbellurciar a provincia.
  
  Comarcas teruelanas 
  Baixo Martín, Xiloca, Cuencas Meneras, Andorra-Sierra d'Arcos, Baixo Aragón, Comunidat de Teruel, Mayestrato, Sierra d'Albarrazín, Gúdar-Chabalambre, Matarranya.
  
  Prencipals municipios por población
  
  Teruelanos famosos 
   Luis Buñuel.
   Antonio Balaguer Pascual.
   Juan García Iranzo.
   David Civera.
   Javier Sierra Albert.
  
  Articlos relacionatos 
   Lista de municipios de Teruel
   Rota d'o tambor y d'o bombo
  
  Vinclos externos 
   Teruel Dichital
   teruel.org
   Teruel existe
   Directorio
  
  Referencias